Kaia Varjord

Kaia Karianne Kvernebo Varjord (født 7. juli 1978) er en norsk skuespiller.

Varjord gikk ut av Teaterhøgskolen våren 2005, og debuterte som skuespiller ved Torshovteatret. I august og september 2005 var hun å se i Arne Lygres stykke Mann uten hensikt sammen med blant andre Trond Espen Seim, Jon Øigarden og Petronella Barker, og senere i 2006 i Torshovteatrets forestilling Orgie.Kaia Varjord i sceneweb

Våren 2006 turnerte hun Norge rundt med Riksteatrets forestilling Henrik og Emilie av Niels Fredrik Dahl. Hun hadde senere også rollen som Clara Ebbel i NRKs TV-serie En udødelig mann om den unge Henrik Ibsen.

I 2007 hadde hun en rolle i Få meg på, for faen og i Den arabiske natta av Roland Schimmelpfennig, begge ved Det norske teatret.

Hun opptrådte solo med teksten My Name Is Rachel Corrie, som hadde premiere i Det Norske Teatret i januar 2008.

Hun filmdebuterte i 2012 med filmen 90 minutter, hvor hun spilte mot blant andre Aksel Hennie. For rollen ble hun kåret til årets nykommer under Amandaprisen 2013.

I 2012 og 2013 spilte hun en av tre hovedroller, som en turbulent verdensmester på ski, i tv-serien Hjem på NRK. Hun spilte en rolle i andre og tredje sesong av TV-serien Dag med blant andre Atle Antonsen og i TV-serien Hvaler som gikk på TV 2.

 Priser 
 Amandaprisen 2013 i klassen årets nykommer

 Filmografi 
 2009 Harry & Charles (Ellen fra Norge)
 2010 Hvaler (Heidi)
 2011 Åse Tonight(Anne)
 2011 Babycall (Politikvinne)
 2011 Taxi (Anne)
 2012 90 minutter (Karianne) 
 2010-2013 Dag (Trine)
 2012-2013 Hjem (Trine)

 Referanser 

 Eksterne lenker 

 Kaia Varjord på Filmweb

Kategori:Norske skuespillere
Kategori:Amandaprisen 2013
Kategori:Amanda for årets nykommer